ИЗРАДА И ПРЕЗЕНТОВАЊЕ ПРЕДИСПИТНОГ ЗАДАТКА ТОКОМ СЕМЕСТРА

***Инклузивно образовање – теорија и пракса***

***Смер: Учитељ - мастер***

Предиспитни задатак **није обавезан** за студенте, већ представља могућност да студенти **током трајања наставе** у семестру остваре продубљено разумевање теме и имају већи број поена. Потребно је да студент путем најави *најмање пет дана раније* на мејл teorijaipraksa@gmail.com да жели да презентује задатак.

**Из угла родитеља: Када сам био/ла највише уважена у школи свог детета? (до 20 поена)**

* Питати четири родитеља да издвоје једну или две ситуације када су се осећали у највећој мери уважени у школи свог детета. Замолити их да опишу те ситуације и издвоје шта је у тим ситуацијама за њих посебно важно. Дословно забележити своја питања и одговоре родитеља. (1 до 5п)
* Забележити: 1) ко су били испитаници без откривања њиховог идентитета 2) какву децу имају: ког узраста, да ли су са тешкоћама, без тешкоћа, одлични ученици и сл.; 3) друге податке које студент сматра важним. Одабрати родитеље који се међусобно разликују у погледу тога какву децу имају. (до 2п)
* Анализирати одговоре и извући закључке све време имајући на уму циљ задатка (открити ситуације/активности које чине да се родитељи осећају уважено у школи). (1 до 5п)

Уколико је то могуће, установити да ли постоје разлике у одговорима родитеља чија се деца разликују у погледу наведених карактеристика. (до 2п)

* Важно је анализе/закључке повезати са литературом (одговарајућим делом Хрестоматије). (до 3п)
* Припремити презентацију или други вид рада путем кога ће остали студенти бити упознати са резултатима, анализом и закључцима. Пре презентације задатка на часу, транскрипте интервјуа родитеља послати у word документу на мејл teorijaipraksa@gmail.com (обавезно) (до 4п).